open-index/open-wikipedia-markdown huggingface dataset:
Luettelo Päijänteen sisävesialuksista

Päijänteen vesistössä on liikennöinyt useita sisävesilaivoja jo 1800-luvun loppupuolelta alkaen. Aiemmin ne olivat höyryaluksia (S/S), mutta nykyään suurin osa on moottorialuksia (M/S). Suurin osa listalla olevista nykyisistä aluksista tarjoaa matkoja turisteille, mutta osa on yksityiskäytössä.

## Nykyisiä aluksia

### Kotisatama Jyväskylä
* S/S Joh-Parviainen
* M/S Katrilli, kutsumerkki OH6494, meriradionumero 230939260 
* M/S Rhea, kutsumerkki OG9966 
* M/S Suomen neito, kutsumerkki OIWJ 
* M/S Suomen suvi, kutsumerkki OI7849, meriradionumero 230989110 
* M/S Suometar, kutsumerkki OIPA 
* S/S Suomi, kutsumerkki OJ6543 
* S/S Toimi

### Kotisatama Jämsä
* M/S Tuulikki II

### Kotisatama Suolahti
* M/S Suvi Express, kutsumerkki OH3979, meriradionumero 230065060 

### Kotisatama Lahti tai Lahden venesatamissa olevia vesialuksia

### Kotisatama Padasjoki
* M/S Charlotte
* M/S Elbatar, kutsumerkki OI9891, meriradiotunnus 230079750 

### Kotisatama Sysmä
* Jenni-Maria III

## Entisiä aluksia
* S/S Lahtis
* M/S Jyväskylä
* S/S Kaima
* M/S Tehi
* S/S Muurame
* S/S Hjalmar
* S/S Jämsä
* S/S Haapakoski
* S/S Jämsänkoski 2
*S/S Pontus
* S/S Taru
* S/S Teho
* S/S Wäinölä
* S/S Ruotsalainen
* S/S Kalkkis
* S/S Alli
* M/S Lauri
* M/S Tapio

## Lähteet
Kotikymppi

**Kotikymppi** oli Kemijärvellä, Pelkosenniemellä, Sallassa, Savukoskella, Luostolla ja Posiolla ilmestyvä ilmaisjakelulehti. Se ilmestyi torstaisin ja sen jakelulevikki oli parhaimmillaan 10&nbsp;000 kappaletta. 9. elokuuta 2007 lähtien myös lehden internetversio oli saatavilla lehden kotisivuilla. Kotikymppi yhdistyi Koillis-Lappi-lehteen 2010-luvun alussa.

## Lähteet
Elite (ravintola)

**Ravintola Elite** on Helsingin Töölössä osoitteessa Eteläinen Hesperiankatu 22&nbsp;sijaitseva ravintola. Se perustettiin vuonna 1932. Ravintolaa johti Ernst Mattas. Vuonna 1938 ravintola muutti nykyiselle paikalleen, uuteen Reitzin taloon, jonka katutasoon ravintolalle suunniteltiin oma huoneisto. Ernst Mattasin työtä jatkoi hänen poikansa Willy vaimonsa Margarethan kanssa aina vuoteen 1985 asti, jolloin ravintola siirtyi Alkon tytäryhtiölle Kantaravintolat Oy:lle ja sitten saman omistajan Arctialle vuoteen 1997 saakka, jolloin sen osti Royal Ravintolat yhdessä monien muiden Arctia-ravintoloiden kanssa.

Elitestä muodostui alusta alkaen suosittu taiteilijaravintola. Asiakkaisiin kuuluivat muun muassa kirjailijat Satu ja Mika Waltari, näyttelijät Tauno Palo, Kirsti Ortola, Sakari Halonen, Uuno Laakso ja Aku Korhonen, kuvataiteilijat Aimo Kanerva ja Unto Koistinen, kulttuurin ja politiikan kirjaaja Matti Kurjensaari sekä musiikkimiehet Aarre Merikannosta Selim Palmgreniin. Taiteilijakoti Lallukan sijainti lähistöllä vaikutti ratkaisevasti Eliten rooliin taiteilijaravintolana. Ravintola oli Tauno Palon suosikkiravintoloita. Elitessä on vielä nykyisinkin tarjolla hänen nimensä mukaan nimetty sipulipihvi. Palon kantapöytä on merkitty seinälaatalla.

Ravintolan suunnitteli Stockmannin arkkitehtitoimisto vuonna 1938. Studio Pekka Perjo entisöi ravintolan vuonna 1986. Eliten kuvaan kuuluvat perinteinen, suurelta osin entisellään säilytetty miljöö valkoisin pöytäliinoin sekä Mattasin suvun yksityiskokoelmiin kuuluneet maalaukset, joita on yhteensä 26&nbsp;kappaletta ja joista ainakin seuraavat teokset ovat Lallukan kuvataiteilijoiden maalaamia: V. Hervon *Stilleben* (1954), P. Lindforsin *Lappi* (1940), T. Mäntysen *Miehiä* (1982), *Joen rannalla* (1986), *Kulmakapakka* (1986) ja M. Visannin *Lemminkäinen ja Aino* (1955), *Lemminkäinen saapuu saaren neitojen luo* (1955) ja *Neitsyt Maria* (1954).

Aarni Krohn kuvaili muistelmateoksessaan Eliteä seuraavasti:

## Lähteet

## Aiheesta muualla

* Ravintola Eliten sivusto
Outi Mäkelä

**Outi Maarit Mäkelä** (s. 16. elokuuta 1974 Nurmijärvi) on suomalainen poliitikko ja Nurmijärven kunnanjohtaja. Hän oli kokoomuksen kansanedustaja vuosina 2007–2018. Lisäksi hän on toiminut Nurmijärven kunnanhallituksen puheenjohtajana ja Uudenmaan maakuntahallituksen puheenjohtajana. Nurmijärven kunnanjohtajana hän aloitti 1. toukokuuta 2018.

## Elämä ja ura
Mäkelä on koulutukseltaan kauppatieteiden maisteri. Pääaineenaan hän luki yleistä laskentatoimea ja sivuaineina muun muassa vero-oikeutta. Hän on työskennellyt opintojensa jälkeen LTT-Tutkimus Oy:ssä tutkijana, Sitrassa projektipäällikkönä ja Net Effect Oy:ssä projektijohtajana. Ennen eduskuntaan nousua hän veti neljän taideyliopiston (Kuvataideakatemia, Sibelius-Akatemia, Taideteollinen korkeakoulu ja Teatterikorkeakoulu) yhteistä Laatu-hanketta, jossa rakennettiin mainituille yliopistoille laadunvarmistusjärjestelmiä.

Nurmijärvellä asuvan Mäkelän perheeseen kuuluu aviomies ja yksi lapsi. Mäkelä  harrastaa juoksua ja on juossut lukuisia maratoneja. Mäkelän muita harrastuksia ovat partio Rajamäen Metsänkävijät -lippukunnassa, mökkeily sekä kulttuuri.

Outi Mäkelän isoisä oli teollisuusneuvos Pekka Mäkelä.

## Politiikka
Vuoden 2015 eduskuntavaaleissa Mäkelä valittiin eduskuntaan 6 598 äänellä. Vuonna 2011 äänimäärä oli 6 024 ja vuonna 2007 5 808 ääntä. Hän oli ehdolla jo vuoden 2003 vaaleissa jääden tuolloin 847 äänellä kokoomuksen kolmannelle varasijalle.

Eduskuntakaudella 2015–2019 Mäkelä oli valtiovarainvaliokunnan ja perustuslakivaliokunnan jäsen. Mäkelä toimi myös Kokoomuksen eduskuntaryhmän puheenjohtajistossa. Hän oli ensimmäinen varapuheenjohtajana 23.6.2014–22.6.2016 ja tätä ennen kolmas varapuheenjohtaja 21.6.2011–22.6.2014. Aikaisemmin Mäkelä toimi eduskunnan lakivaliokunnan puheenjohtajana liikenne- ja viestintävaliokunnan jäsenenä sekä varajäsenenä suuressa valiokunnassa, sekä hallintovaliokunnassa. 

Mäkelä toimi Alexander Stubbin kampanjapäällikkönä vuonna 2014, kun Stubb valittiin kokoomuksen puheenjohtajaksi.

Mäkelä on aktiivinen toimija Nurmijärven kunnallispolitiikassa. Hänet valittiin valtuustoon ensimmäisen kerran vuonna 2001. Hän on toiminut Nurmijärven kunnanhallituksen puheenjohtajana vuodesta 2005 ja Uudenmaan maakuntahallituksen puheenjohtajana vuodesta 2009 lähtien. Hän oli Nurmijärven ääniharava vuoden 2017 kunnallisvaaleissa 1304 äänellä päihittäen reippaasti toiseksi eniten ääniä saaneen keskustan Matti Vanhasen. Joulukuussa 2017 Nurmijärven kunnanvaltuusto äänesti Mäkelän kuntansa seuraavaksi kunnanjohtajaksi. Mäkelä aloitti virassa 1. toukokuuta 2018.

## Näkemykset
### Seksuaali- ja sukupuolipolitiikka
Mäkelä äänesti eduskunnassa sukupuolineutraalin avioliittolain puolesta marraskuussa 2014.

## Lähteet

## Aiheesta muualla
* 
*Outi Mäkelän kotisivu
K. G. Göös

**Karl Gustaf (Gustav) Göös** tai *K. G. Göös* (2. toukokuuta 1837 Savonlinna – 19. marraskuuta 1917 Janakkala) oli Jyväskylän seminaarin lehtori, valtiopäivämies ja Weilin+Göösin perustajaosakas. 

## Elämä
Göösin vanhemmat olivat kelloseppä David Göös ja Hedvig Elisabet Norring (1795-1844). Göös valmistui ylioppilaaksi vuonna 1857 ja suoritti samana vuonna opettajan tutkinnon Porvoon tuomiokapitulissa. 

Göös perehtyi valtion apurahan turvin voimistelunopetukseen ulkomailla ja opiskeli samalla lääketiedettä. Vuonna 1863 hänestä tuli Jyväskylän seminaarin lehtori, voimistelun ja anatomian opettaja sekä opetusvälinevaraston haltija. Opetuksessa hän pyrki yhdistämään saksalaisen ja ruotsalaisen voimistelujärjestelmän. Ensimmäisennä opettajanvuotenaan hän julkaisi ruotsinkielisen kirjasen kouluvoimistelusta ja vuonna 1867 kirjan *Voimistelun harjoitusoppi kansakoulujen tarpeeksi*, joka oli ensimmäinen suomeksi ilmestynyt voimistelua käsittelevä teos.

Göös toimi myös Jyväskylän ensimmäisenä kirjastonhoitajana, perusti suomenmielisen *[[Päijänne (sanomalehti)|Päijänne]]*-lehden ja oli osakas Jyväskylän kirjapainossa, joka teki sanomalehti Keski-Suomea ja joka myytiin myöhemmin Weilin+Göösille.

Vuonna 1871 Göös perusti Jyväskylään opetusvälinekaupan, joka liitettiin seuraavana vuonna opettaja Alexander Georg Weilinin omistamaan kirjakauppaan ja kustannusliikkeeseen. Näin syntyi Weilin+Göös. Göös oli yhtiön toimitusjohtajana vuosina 1872–1900 ja johtokunnan jäsen vuosina 1900–1902. Luovuttuaan toimitusjohtajan tehtävistään Göös toimi maanviljelijänä vaimonsa kotitilalla Irjalan kartanossa Janakkalassa. Yrityksen pääosa oli 1883 siirretty Helsinkiin, jonne Göös itsekin oli muuttanut asumaan. Göös toimi myös Suomen Liikemiesten Kauppaopiston ensimmäisessä johtokunnassa ja oli sen tukiosakeyhtiön perustajia. Kauppalehti perustettiin Göösin vuonna 1897 esittämän ajatuksen pohjalta, kun hän toimi lehteä kustantamaan ryhtyneen Suomen Liikemies-Yhdistyksen puheenjohtajana.

Göös toimi Hämeen läänin maanviljelysseuran puheenjohtajana vuoisina 1894–1917. Hän oli porvarissäädyssä Jyväskylän edustaja valtiopäivillä 1882 ja Tornion edustaja 1891.  

Hänen puolisonsa oli vuodesta 1867 Fanny John (k. 1918), joka toimi ennen naimisiin menoaan Jyväskylän seminaarin ensimmäisenä johtajattarena. Heidän poikiaan olivat filosofian tohtori ja pääkonsuli Hjalmar Göös sekä opettaja, koulunjohtaja ja yritysjohtaja Arvid Kuha. Göösin veli oli Venäjällä asunut lennätinvirkamies, runoilija ja kääntäjä Frithiof Woldemar Göös.

## Lähteet

### Viitteet

## Aiheesta muualla
* Tervettä henkeä raittiiseen ruumiiseen. Karl Gustav Göösin iskulause aikalaisilleen. Suomalaisen voimistelunopettajan, kirjailijan, liikemiehen, valtiopäivämiehen, kunnallismiehen ja maanviljelijän syntymästä 100 vuotta, Suomen Kuvalehti, 01.05.1937, nro 18, s. 26, Kansalliskirjaston digitaaliset aineistot
Konveksi monikulmio

Geometriassa **konveksi monikulmio** eli **kupera monikulmio** on yhtenäinen monikulmio, jonka sisäpisteiden muodostama joukko on konveksi. Yhtenäisen monikulmion konveksisuudelle on voimassa seuraavat yhtäpitävät tulokset:
* Jokainen konveksin monikulmion sisäkulma on korkeintaan 180 astetta.
* Millään monikulmion kahta pistettä yhdistävällä janalla ei ole pistettä, joka kulkisi monikulmion ulkopuolella.

Yhtenäinen monikulmio on **aidosti konveksi**, jos sen jokainen sisäkulma on aidosti pienempi kuin 180 astetta. Yhtäpitävästi monikulmio on aidosti konveksi, jos jokainen kahden kärjen välisen janan jokainen sisäpiste on monikulmion sisäpiste.

Jokainen säännöllinen monikulmio on konveksi. Jokainen kolmio on aidosti konveksi.

## Konkaavi monikulmio

Yhtenäinen monikulmio, joka ei ole konveksi, on nimeltään **konkaavi monikulmio** eli **kovera monikulmio**. Konkaavin monikulmion jokin sisäkulma on yli 180 astetta.

## Aiheesta muualla

* Konveksin monikulmion määritelmä ja ominaisuuksia 
* Konkaavin monikulmion määritelmä ja ominaisuuksia
Lentoon

__NOTOC__
**Lentoon** on Gimmelin ensimmäinen albumi. Se myi julkaisuvuotenaan tuplaplatinaa, ja ylsi multiplatinamyyntiin julkaisua seuraavana vuonna, ja sitä on myyty yhteensä 98 073 kappaletta. Albumilta on julkaistu singlet "Etsit muijaa seuraavaa", "Roviolla" ja "Jokotai". Kahdesta ensimmäisestä singlestä on tehty myös videot. "Etsit muijaa seuraavaa" -video kuvattiin Popstars-ohjelman aikana Ranskassa.

Albumi debytoi Suomen virallisen listan ensimmäisellä sijalla, jolla se pysyi kolme viikkoa. Albumi oli yhteensä 23 viikkoa listalla.

Albumilla on Gimmelin jäsenten, Jenni Vartiaisen, Susanna Korvalan ja Ushma Karnanin soolokappaleet. Jennin on "Takiainen", Susannan "Liian nopea" ja Ushman "Sä oot mulle".

## Kappaleet
Kappaleet säveltänyt, sanoittanut ja sovittanut Risto Asikainen, ellei toisin mainittu.

#
#
#
#
#
#
#
#
#
#
#
#

## Tuotanto
* Risto Asikainen – tuottaja, miksaaja
* Sami Lehto – miksaaja, tuottaja (kappale 3)
* Mika Mettälä – tuottaja (kappale 9)
* Maki Kolehmainen – tuottaja (kappale 9)
* Pauli Saastamoinen – masteroija
* Kari Hynninen – vastaava tuottaja
* Numi Nummelin – valokuvat
* Janne Uotila – kannet

## Lähteet
Kolmas Mithridateen sota

**Kolmas Mithridateen sota** (75-65 eaa.) oli kolmas ja viimeinen osa Mithridateen sotia, jotka käytiin Pontoksen ja Rooman välillä. Rooma voitti sodan Mithridateen tehtyä itsemurhan.

## Tapahtumat
Mithridates VI julisti Roomalle sodan sen jälkeen, kun roomalaiset olivat ottaneet haltuunsa Bithynian. Hän löi konsuli Marcus Aurelius Cottan Khalkedonissa ja valtasi Rooman Vähässä-Aasiassa sijainneet alueet. Rooman armeijaa komensi strategisesti taitava Lucullus, joka osasi johtaa armeijaansa haastavassa maastossa. Mithridates joutui vetäytymään, kärsi viimein tappion ja pakeni vuonna 72 eaa. vävynsä kuningas Tigraneen luo Armeniaan.

Sota kuitenkin jatkui Armeniassa, ja Lucullus voitti vielä kaksi taistelua, Tigranocertassa vuonna 69 eaa. ja Artaxatassa seuraavana vuonna, ennen kuin joutui joukkojensa kapinoinnin takia väistymään komentajan tehtävästä. Hänen tilalleen tuli vuonna 66 eaa Pompeius, jolla oli käytössään suurempi armeija ja laajemmat valtuudet. Tuolloin Mihtradates ehdotti rauhaa. Pompeius asetti kuitenkin niin kovat ehdot rauhalle, että Mithradateen oli mahdotonta niitä hyväksyä. Antautumisen sijaan Mithradates pakeni vaikeakulkuisille seuduille ja vältteli taistelua Pompeiusta vastaan. Pompeius onnistui viimein väijytyksellä saamaan vastustajansa satimeen ja tuhoamaan hänen armeijansa. Mithridates pakeni taas Tigraneen luo ja edelleen vuonna 64 eaa.  Asovanmeren rannikolla sijainneille alueilleen. Sieltä käsin hän yritti uudelleen neuvotella Pompeiuksen kanssa, tarjoutui tunnustamaan Rooman herruuden ja maksamaan sille veroa. Taaskaan tarjous ei johtanut toivottuun tulokseen. Sen sijaan Mithradateen poika Farnakes II nousi kapinaan isäänsä vastaan ja sulki tämän kuninkaanlinnaan. Vankeudessa Mithradates teki itsemurhan juomalla myrkkyä vuonna 63 eaa. 

## Lähteet
Louis Dollo

**Louis Antoine Marie Joseph Dollo** (7. joulukuuta 1857 – 19. huhtikuuta 1931)  oli ranskalaissyntyinen belgialainen  paleontologi, joka tunnetaan Dollon lain kehittäjänä. Vuodesta 1878 alkaen kolmen vuoden ajan hän valvoi kuuluisaa kaivausta, josta löytyi lukuisia Iguanodonin fossiileja Belgian Bernissartissa.

Vuoden 1882 alussa Dollo nimitettiin apulaisluonnontutkijaksi Brysselin kuninkaalliseen luonnonhistorialliseen museoon, jossa hänestä myöhemmin tuli konservaattori. Dollo osallistui aktiivisesti tutkimukseen eläkkeelle jäämiseensä marraskuuhun 1925 asti. Hän järjesti ja merkitsi belgialaisten selkärankaisten fossiilien kokoelman uudessa museossa, joka avattiin Leopold-puistossa vuonna 1905, ja hän julkaisi alustavia kuvauksia erityisesti fossiilisista matelijoista useissa merkittävissä artikkeleissa sekä laati yleistajuisen tietokirjan sekä elävistä että fossiilisista selkärankaisista.

## Lähteet
Ralf Forsström

**Ralf Åke Forsström** (s. 29. heinäkuuta 1943 Helsinki) on  freelancerina toimiva suomalainen skenografi (lavastaja ja pukusuunnittelija). Hän on toiminut aiemmin muun muassa Helsingin ja Tukholman kaupunginteatterien vakituisena lavastajana sekä näyttelyarkkitehtina. Hänet on palkittu Pro Finlandia -mitalilla.

## Palkinnot
*Pro Finlandia -mitali 1996
*Suomi-palkinto 1999
*Suomen Teatterijärjestöjen Keskusliiton kultainen kunniamerkki 2000

## Lähteet

## Aiheesta muualla
*
* Kalha, Harri: *Ralf Forsström: Scenografi 1963–1998*, Otava, 1999. .
Johanna Rojola

**Johanna Rojola** (s. 1970 Borås, Ruotsi), taiteilijanimeltään *Roju,* on sarjakuvapiirtäjä ja sarjakuva-alan monitoimija. Omien albumien lisäksi hänen sarjakuviaan on julkaistu useissa kokoelmissa sekä lehdissä, kuten *Ydin*, *[[Vihreä Lanka|Vihreä lanka]]* ja *[[Libero (aikakauslehti)|Libero]]*. Hänen omaelämäkerrallinen esikoisalbuminsa *Kapinapeitto* (1997) käsittelee ulkopuolisuuden tunnetta. Toinen albumi *Täti jaksaa heilua* (2006) kokoaa yhteen lehdissä julkaistua yhteiskunnallista sarjakuvaa. 

Rojola on opettanut sarjakuvaa ja animaatiota sekä toimittanut, tuottanut ja organisoinut näyttelyitä, työpajoja, seminaareja ja festivaaleja. Hän on toiminut lisäksi kuvittajana. Suomen sarjakuvaseura myönsi Rojolalle vuonna 2016 sarjakuvaneuvoksen arvonimen. 

Rojolan sarjakuvat ovat usein painokkaan kantaaottavia. 1990-luvun alussa hän tuli tunnetuksi naissarjakuvan keskeisenä suunnannäyttäjänä. Rojola on perustanut kaksi naissarjakuvajulkaisua: *[[Naarassarjat]]*-lehden 1990-luvulla ja *[[Nettinarttu]]*-verkkolehden 2000-luvulla. Hän toimi myös Suomen sarjakuvaseuran puheenjohtajana 1991-1993 a    Hän oli myös mukana käynnistämässä vuonna 2012 toimintansa aloittanutta Feministisen sarjakuvatoiminnan verkostoa. Rojola on myös yksi vuonna 2005 perustetun nykysarjakuvakollektiivi Kutikutin perustajajäsenistä. 

Rojola on valmistunut sarjakuvataiteilijaksi vuonna 1995 Ranskassa sarjakuvaan erikoistuneessa Angoulêmen taidekoulussa, jossa hän opiskeli ensimmäisenä suomalaisena. Hän on lisäksi opiskellut kuvataidetta ja graafista suunnittelua Lahden muotoiluinstituutissa ja Taideteollisessa korkeakoulussa. 

## Sarjakuva-albumit
* 
* 

## Sarjakuvia kokoelmissa

* *Sarjakuvapäivät* (Suuri kurpitsa, 2001).
* *2000-luvun Decamerone* (WSOY, 2007)

## Lähteet

## Aiheesta muualla
* Sarjakuvablogit.com.
* Mervi Miettinen: Arjen politiikkaa ja arkisia havaintoja. Megafoni 27.2.2011.
* Jukka Laine: Roju on jaksanut heilua. Kvaak.fi 3.5.2007.
* Ari Tiippana: Johanna Rojola teki sarjakuvista ammatin . Länsi-Savo 24.02.2009.
Ptolemaios XII

**Ptolemaios XII Neos Dionysos Theos Filopator Theos Filadelfos** (, 117 eaa. – 51 eaa.), usein **Auletes** (, ”Huilunsoittaja”), oli Ptolemaios IX Soter II:n poika ja Egyptin faarao 80–58 eaa. sekä vuodesta 55 eaa. kuolemaansa asti vuonna 51 eaa.

Ptolemaios XII nousi valtaistuimelle Ptolemaios XI:n jälkeen vuonna 80 eaa. Vihainen väkijoukko oli lynkannyt Ptolemaios XI:n, kun tämä oli murhannut suositun hallitsijakumppaninsa Berenike III:n. Koska Ptolemaios XI kuoli ilman miespuolista perijää, ainoat mahdolliset Ptolemaios I:n linjaa jatkavat perijät olivat Ptolemaios IX:n aviottomat pojat tuntemattoman kreikkalaisen jalkavaimonsa kanssa. Pojat elivät maanpaossa Sinopessa, Pontoksen kuninkaan Mithridates IV:n hovissa. Pojista vanhimmasta tuli faarao Ptolemaios XII Neos Dionysos ja hän meni naimisiin sisarensa Tryfainan kanssa.

Aluksi Ptolemaios XII hallitsi sisarensa Kleopatra VI Tryfainan ja vaimonsa Kleopatra V Tryfainan kanssa, mutta Kleopatra VI:sta ei ole enää vuoden 69 eaa. jälkeen mitään merkintöjä aikakirjoissa. 

Hallitsijakautensa aikana Ptolemaios XII yritti turvata oman ja valtakuntansa tulevaisuuden roomalaismyönteisellä politiikallaan. Vuonna 59 eaa. hän solmi ystävyyssopimuksen Rooman kanssa – maksettuaan sitä ennen huomattavat lahjukset Julius Caesarille ja Pompeiukselle. Vuonna 58 eaa. Ptolemaios XII syrjäytettiin sen jälkeen, kun roomalaiset olivat vallanneet Kyproksen, missä hänen veljensä oli hallitsijana. Ptolemaios XII:n jälkeen Egyptin valtaistuimelle nousi hänen tyttärensä Berenike IV.

Roomalaisten avustuksella Ptolemaios XII pääsi palaamaan Egyptiin vuonna 55 eaa. ja teloitutti Bereniken. Ennen kuolemaansa vuonna 51 eaa. Ptolemaios XII nimitti tyttärensä Kleopatra VII:n ja poikansa Ptolemaios XIII:n seuraajikseen.

## Aiheesta muualla

*Strabo Geographika Books&nbsp;1‑7, 15‑17 in English translation, ed. H.&nbsp;L.&nbsp;Jones (1924), at LacusCurtius
*Cassius Dio ''Roman History'' in English translation by Cary (1914–1927), at LacusCurtius
Kalle Aho

**Kalle Aho**, vuoteen 1907 **Kaarlo Kustaa Brofeldt**, (6. heinäkuuta 1865 Lapinlahti – 10. syyskuuta 1936 Kotka) oli Kuopion kauppakoulun (perustettu 1887) ensimmäinen rehtori, johti ensimmäisenä varajohtajan toimessa Suomen Liikemiesten Kauppaopistoa (per. 1898), ja oli vuonna 1897 perustetun Kauppalehden ensimmäinen päätoimittaja. Hän oli myös näytelmäkirjailija. Hän oli vuonna 1893 yksi Kuopion yhteiskoulun lupahakemuksen allekirjoittajista.

## Henkilöhistoria
Ahon vanhemmat olivat rovasti Henrik Gustaf Theodor Brofeldt ja Karolina Fredrika Emelie Snellman. Perheeseen kuului myös kaksi muuta poikaa, Pekka ja Juhani Aho, joista ensimmäinen toimitti pitkään ''Savo''-lehteä ja jälkimmäinen oli tunnettu kirjailija. Kalle Aho oli naimisissa Eva Vilhelmina Steniuksen (s. 1870) kanssa 1890–1923. Metsäneuvos Timo Brofeldt oli heidän poikansa. Timo Brofeldtin tytär oli metsänhoitaja, partiojohtaja ja metsäneuvos Kata Jouhki.

Aho oli koulutukseltaan ylioppilas Kuopion lyseosta  (1884), jonka jälkeen hän jatkoi Raahen Porvari- ja Kauppakouluun (1886). Aho oli valtion stipendiaattina Saksassa ja Itävallassa 1899–1900 tutkimassa kauppaopetusta ja kauppaoppilaitoksia. Aho perusti Kuopion kauppakoulun 1887 ja toimi sitten 12 vuotta sen johtajana. Vuosina 1899-1900 hän oli Helsingissä Suomen Liikemiesten Kauppaopiston vakinaisena opettajana ja varajohtajana. Vuonna 1901 Aho muutti takaisin Kuopioon, tullen toiminimi Gust. Raninin perillisten prokuristiksi. Hän osallistui poliittiseen elämään suomalaisen puolueen nuorsuomalaisen suuntauksen edustajana. Hän osallistui passiiviseen vastarintaan, ja siksi kenraalikuvernööri Bobrikov karkotti hänet vuonna 1903 valtiollisiin syihin vedoten. Karkotusajan hän vietti Yhdysvalloissa ja oli mukana siirtolaislehtien teossa toimien Hornborg & Co:n liikkeessä New Yorkissa ja Päivälehti Publishing Co:n johtajana Calumetissa. Suomeen palattuaan 1905 hän oli porvarissäädyssä Kuopion edustaja viimeisillä säätyvaltiopäivillä 1905-06. Sen jälkeen hän siirtyi politiikasta liike-elämän palvelukseen. Aho työskenteli vuosina 1905–1906 A. Ahlström Osakeyhtiön Tampereen alueen sahojen isännöitsijänä ja sen jälkeen Pohjoismaiden Osakepankin johtokunnan jäsenenä 1907–1916. Vuosina 1916–1936 hän toimi sahateollisuudessa vaikuttaneen Halla-yhtiön toimitusjohtajana Kotkassa. Aho kuului Kuopion ja Helsingin kaupunginvaltuustoihin sekä Kymin kunnanvaltuustoon ja oli Kotkan kauppakamarin edustajana Keskuskauppakamarissa.

## Teokset
Aho julkaisi näytelmiä ja toimitti yhden tietoteoksen:
* *Bertha Brender*, näytelmä (esitetty 1892, painamaton)
* *Epäilijä*, näytelmä (1886)
* *Itävallan kauppakouluoloista* : esitelmä pidetty lokakuussa 1898. Kansataloudellisen yhdistyksen esitelmiä. Sarja 3, 6. Otava, Kuopio 1899
* *Sanomalehtimiehet pikkukaupungissa*, näytelmä (esitetty 1889, painamaton)
* *Kauppatiedon eri aloilta*, tietoteos (Weilin & Göös 1900; toimittanut)

## Lähteet

## Kirjallisuutta
*
*
Kc

**Kc** tarkoittaa seuraavia:

* 
* King’s Counsel, brittiläinen asianajajalle myönnettävä arvonimi.
* Kansas City, KC, kaupunki Kansasissa
* Kansas City, KC, kaupunki Missourissa
* Konala Cartelli, KC, suomalainen yhtye
* KC Stadium, Kingston Communications Stadium Hullissa, Englannissa.
Jarella

**Jarella** on Marvel-kustantamon sarjakuvissa esiintyvä sankaritar. Jarella on Mikrokosmoksessa sijaitsevan **K'Ai**-planeetan kuningatar ja Hulkin tyttöystävä. Hahmon loivat Roy Thomas ja Herb Trimpe. Jarella esiintyi ensimmäisen kerran *Incredible Hulk* -lehden numerossa 140.

Suomessa Jarella esiintyi ensimmäisen kerran *Vihreä Mies Hulk* -lehden numerossa 6 (1983).
Lintulammen Palloseura

**Lintulammen Palloseura** (LiPS) on vuonna 1993 perustettu oululainen kaukalopalloseura. Seuran puheenjohtajana toimii Teemu Pohjonen. 

Seuran miesten edustusjoukkue pelaa 1. divisioonassa.
David Brabham

**David Brabham** (s. 5. syyskuuta 1965 Wimbledon, Lontoo) on australialainen autourheilija, Le Mansin 24 tunnin voittaja (2009) ja entinen Formula 1 -kuljettaja. Hän ajoi F1-urallaan Brabham- ja Simtek-talleissa. Brabham on lajin maailmanmestarin Jack Brabhamin nuorin poika.

## Ura
Brabhamin ammattilaiskilpaura alkoi Australiassa vuonna 1983. Siellä hän ajoi kartingia kaksi vuotta. Sen jälkeen hän siirtyi Touring car -sarjaan yhdeksi vuodeksi. Vuonna 1986 hän vaihtoi Formula Ford 1600 -sarjaan ja sen jälkeen Formula Atlantic -sarjaan vuodeksi 1987. Muutto Australiasta Eurooppaan Camel-sponsorin alla vuonna 1989 auttoi häntä liittymään Bowmanin talliin ja voittamaan Britannian Formula 3 -mestaruuden.

Brabhamin kilpaileminen Formula 1 -sarjassa ei alkanut onnistua. 14 kisassa hän pääsi kilpailuun mukaan vain kahdeksan kertaa, moottorina oli kilpailukyvytön Judd (parhaaksi tulokseksi jäi Ranskan GP:n 15. sija). Tämän takia hänen paikkansa tallissa vietiin kauden lopussa. Brabham liittyi Tom Walkinshaw Racing Jaguar -talliin vuonna 1991 ja sinä vuonna voitti Span 24 tunnin ajon Nissanilla. Vuonna 1992 hän voitti Daytonan 24 tunnin ajon Jaguarilla GTP-luokassa.

Brabham palasi Formula 1:een vuonna 1994 Simtekille, joka kärsi Roland Ratzenbergerin kuolemasta San Marinon Grand Prix'n aika-ajoissa. Vaikka Brabham teki kaikkensa motivoidakseen talliaan parempiin suorituksiin, häneltä loppuivat sponsorirahat ja lopetti Formula 1 -uransa kauden päätteeksi (kilpailuista parhaaksi tulokseksi jäi Espanjan GP:n 10. sija) aloittaakseen taas touring car -kilpailun. Vuoden 1995 BTCC BMW -kausi ei ottanut onnistuakseen, mutta onnistumisiin lukeutui vuonna 1996 JGTC-sarjassa saavutettu GT500-luokan mestaruus McLaren F1 GTR:llä ja Bathurst 1000-kilpailu vuonna 1997.

Brabham voitti Professional Sport Car -mestaruuden Yhdysvalloissa Panoz-tallissa vuonna 1998 ja vuonna 1999 Petit Le Mans -kilpailun myös Panozilla. Vuodesta 1999 lähtien hän on ajanut Amerikan Le Mans -sarjassa. Hän on osallistunut Bathurstin 24 tunnin ajoon muutamia kertoja, joista tuloksina olivat keskeytykset. Hän voitti Sebringin 12 tunnin ajon GT1-luokassa vuonna 2005 (kokonaistuloksissa hän oli neljäs).

Vuoden 2006 Le Mansin 24 tunnin ajossa hän oli neljäs GT1-luokassa (9. kokonaiskilpailussa) Aston Martin DBR9 -autolla Russian Age Racing -tallissa.

Kilpa-ajojen ohella Brabham on harrastanut hyväntekeväisyystyötä sekä toiminut vihreämmän ja kestävän kehityksen mukaisen kilpa-autoilun lähettiläänä. Vuonna 2018 hän perusti kilpa-autoja valmistavan Brabham Automotiven, ja yhtiön tavoitteena on osallistua muun muassa FIA WEC -kestävyysajosarjaan vuonna 2021 sekä vuoden 2022 Le Mansin 24 tunnin ajoihin.

Brabhamin kaksi vanhempaa veljeä Geoff ja Gary, veljenpoika Matthew sekä Davidin oma poika Sam ovat myös kilpa-ajajia.

## Tulokset Formula 1 -luokassa

* DNQ = karsiutui aika-ajoissa eikä päässyt siten lähtöruudukkoon

## Lähteet

## Aiheesta muualla

* David Brabhamin viralliset kotisivut
Amarillo Slim

**Thomas Austin Preston Jr.** eli **Amarillo Slim** (31. joulukuuta 1928 Johnson, Arkansas – 29. huhtikuuta 2012 Austin, Texas) oli yhdysvaltalainen ammattipeluri ja vedonlyöjä, joka menestyi erityisen hyvin pokerissa.

Uransa alkuvaiheessa hän elätti itseään pokerilla pelaten kerrallaan vain pienehköistä poteista (rounder) ja kierteli ympäri Yhdysvaltoja haeskelemassa pokerivastustajia yhdessä Doyle Brunsonin ja Sailor Robertsin kanssa. Vuonna 1972 hän sai päävoiton World Series of Pokerissa Las Vegasissa. 

Preston oli tunnettu televisiokasvo ja hän on esiintyi aiemmin muun muassa Robert Altmanin elokuvassa California Split (1974). Prestonin elämästä oli myös valmisteilla elokuva, jonka olisi ohjannut Miloš Forman ja jonka pääosaa piti esittää Nicolas Cage. Preston on myös omaelämäkerrassaan maininnut pelanneensa Yhdysvaltojen presidenteistä Lyndon Johnsonin sekä Richard Nixonin kanssa.

Kokaiinikeisari Pablo Escobarin väki kidnappasi Prestonin Kolumbiassa luullen tätä toiseksi henkilöksi. Vuonna 2006 Prestonin autoa ammuttiin, mutta mies säilyi vahingoitta.

Elokuussa 2007 Amarillo Slimin pokeriuran turnausansiot The Hendon Mob -tietokannan mukaan ylittivät 0,6 miljoonaa dollaria. Slim itse kertoi pokeriurallaan "hävinneensä yli 30 miljoonaa dollaria", mutta "voittaneensa niin paljon enemmän, että ette uskoisi jos kertoisin". 

## Lähteet

## Aiheesta muualla

*
Kantatie 81

**Kantatie 81** on Koillismaalla ja Lapin läänissä kulkeva kantatie. Tie alkaa Rovaniemen Saarenkylästä, kulkee itäkaakkoon Kemijoen pohjoisrantaa Vanttauskoskelle, jossa tie ylittää joen. Tie jatkuu Kemijoen etelärantaa seuraillen Auttiin, jossa Kemijoki kääntyy kohti pohjoista. Tie jatkuu itäkaakkoon, kulkien Pernun ja Perä-Posion kylien sekä Posion keskustaajaman lävitse edelleen Kuusamon Nissinvaaraan, jossa se päättyy valtatielle 5. Tien pituus on 182 kilometriä. Tien laatu on vaihteleva.

## Reitti ja tieyhteydet
*Rovaniemi
**Saarenkylä (vt 4 E75, st 934)
**Vanttauskoski
**Kortteenvaara (st 942)
**Autti (st 944)
*Posio
**Perä-Posio (st 945)
**Ahola (keskustaajama) (st 863, st 947)
*Kuusamo
**Oivanki
**Nissinvaara (vt 5 E63)

## Historiaa

Kantatie 81 oli nykyisellä paikallaan jo vuoden 1938 tienumerointijärjestelmässä. Alun perin tiellä oli kolme lossia: Kemijoen ylittäneet Oikaraisten ja Pekkalan lossit Rovaniemen maalaiskunnassa sekä Yli-Kitkan ylittänyt Mourusalmen lossi Posiolla. Oikaraisen lossi jäi sivuun 1950-luvulla, kun Oikaraisen ja Saarenkylän välinen tie valmistui. Pekkalan lossi poistui käytöstä, kun Vanttauskosken vesivoimalaitos valmistui vuonna 1972 ja kantatie linjattiin ylittämään Kemijoki voimalaitoksen patoa pitkin. Mourusalmen lossi on korvattu sillalla 1980-luvun alussa.

## Lähteet
*
*
*
*Google Earth -tietokone-ohjelma. 2007. Google.
*
*

## Aiheesta muualla
Keplerin yhtälö

**Keplerin yhtälö** on eräs taivaanmekaniikan perustavimmista yhtälöistä. Se ilmaisee yhteyden kahden taivaankappaleiden (planeetta, asteroidi, komeetta, tms.) liikkeiden laskemisessa tarvittavan suureen, keskianomalian M ja eksentrisen anomalian E, välillä. Keplerin yhtälö on näennäisesti yksinkertainen:

M = E - e \sin E,

missä e on taivaankappaleen radan eksentrisyys. Yhtälössä sekä E että M on lausuttu radiaaneina. Varsinainen ongelma on, että tyypillisesti M ja e tunnetaan, ja eksentrinen anomalia E täytyisi saada selville. Tämän ratkaiseminen ei ole mitenkään mahdollista analyyttisesti vaan ratkaisussa joudutaan aina turvautumaan numeerisiin menetelmiin.

Yllä oleva muoto Keplerin yhtälöstä on voimassa ellipsiradoille. Hyperbeliradoille se pätee myös, mutta tällöin kulma E on imaginäärinen. Paraabeliradalle yhtälöstä on olemassa oma erikoistapauksensa, jota kutsutaan *Barkerin yhtälöksi*.

## Ratkaisu
Jos taivaankappaleen rata halutaan esittää ajan funktiona, lasku vaatii käytännössä eksentrisen anomalian ratkaisemista jokaista aika-askelta varten. Tästä syystä Keplerin yhtälön mahdollisimman tehokas ratkaisu on tärkeää. Yhtälön muoto tuottaa kuitenkin hankaluutta, sillä jos rata on hyvin soikea eli e on lähellä ykköstä ja etenkin jos tämän lisäksi M on pieni (lähellä nollaa), yhtälön iterointi suppenee varsin hitaasti ja voi olla numeerisesti epätarkka. Tästä syystä erilaisia menetelmiä yhtälön ratkaisemiseksi on esitetty satoja. 

Eräs kätevimpiä menetelmiä on seuraava. Merkitään f=E - e \sin E - M, ja lasketaan tämän ensimmäinen ja toinen derivaatta E:n suhteen eli f \,' = 1 - e \cos E ja f\,* = e \sin E</math>. Nyt yhtälö voidaan ratkaista valitsemalla alkuarvoksi <math>E_0 = M</math> ja iteroimalla kaavasta

<math>E_{n+1} = E_n - \frac{f_n}{\sqrt{(f'_n)^2 - f_n f*_n}},

kunnes haluttu tarkkuus on saavutettu (eli kunnes |E_{n+1} - E_n| , missä \epsilon on yleensä luokkaa 10&minus;6 tai pienempi). Tämä menetelmä toimii aina ja suppenee hyvin nopeasti.
Mecklenburg-stadiaali

**Mecklenburg-stadiaali** oli Veiksel-jääkauden viimeinen kylmä jakso noin 16&nbsp;500–14&nbsp;700 vuotta sitten. Lämpeneminen ja jäähtyminen vuorottelivat jääkauden loppupuolellakin. Kylmää tuli 17&nbsp;000–16&nbsp;000 vuotta sitten. Vasta 15&nbsp;900 vuotta sitten lämpeni vain hiukan. Valtameren pohjan hiekkakerrostumista päätellen Atlantilla ajelehti runsaasti jäätä välillä 17&nbsp;500–14&nbsp;600 vuotta eli 14&nbsp;800–12&nbsp;450 radiohiilivuotta sitten. Tällöinkin ilmasto vaihteli huomattavasti. Kylmä kausi huipentui 16&nbsp;600 vuotta sitten. Noin 15&nbsp;900 vuotta sitten alkoi lämmetä, mutta 15&nbsp;700 vuotta sitten Pohjois-Atlantin kylmän ja lämpimän vesimassan raja, polaaririntama alkoi edetä taas.

## Katso myös

*Veiksel-jääkausi
*Jääkausi Alpeilla
*LGM
*Bölling-Alleröd-kausi

## Lähteet
*
*
*
Sammon puolustus

**Sammon puolustus** on Akseli Gallen-Kallelan vuonna 1896 maalaama taideteos, joka on nykyisin esillä Turun taidemuseon kokoelmissa. Merkkiteoksen luonnos valmistui vuonna 1894. 

*Sammon puolustuksessa* on kuvattu Kalevalasta Sammon ryöstöä kuvaava tilanne, jossa Väinämöinen miehineen puolustaa Pohjolasta ryöstettyä Sampoa Louhelta ja hänen miehiltään. Temperamaalauksen mitat ovat 122 × 125 cm.

Tarinan mukaan *Sammon puolustus* oli rikkaan taiteiden suosijan Salomo Wuorion tilausteos. Maalauksen valmistuttua se sijoitettiin hänen kotinsa ruokasaliin, mutta palautettiin kuitenkin melko pian takaisin taiteilijalle. Syyksi kerrottiin, että talon emännän mielestä maalaus oli liian provosoiva, väkivaltainen ja värikäs katsottavaksi.

Akseli Gallen-Kallela laati samannimisen teoksen myös osana kattofreskoja Suomen paviljonkiinPariisin maailmannäyttelyssä 1900. Taiteilija palkittiin maailmannäyttelyssä ja esillä ollut teoskokonaisuus oli kansainvälisesti yksi taiteilijan uran kohokohtia. Kattofreskot kuitenkin tuhoutuivat paviljonkia purettaessa. Teoksen kokoa 146 × 152 cm oleva guassiluonnos paperille vuodelta 1899 on edelleen tallessa ja kuuluu Ateneumin taidemuseon kokoelmiin. Uuden version Sammon puolustus -kattofreskostaan taiteilija maalasi vuonna 1928 Suomen kansallismuseoon.

## Lähteet

## Aiheesta muualla
*Suomen synty, osa 3: Sammon taonta ja ryöstö (podcast) (areena.yle.fi)
Varjakka

**Varjakka** voi tarkoittaa:

* Varjakka, kylä Lumijoella
* Varjakka, kylä Oulunsalossa
* Varjakka, vuonna 1859 vesillelaskettu parkkilaiva
* Varjakansaari eli Varjakka, saari Oulunsalossa
* Varjakka eli Varjakainen, suomalainen satuhenkilö
* Varjakka, fiktiivinen kunta tv-sarjassa *[[Kaikki synnit]]* (2019).
Taisteluplaneetta Galactica (alus)

**Taisteluplaneetta Galactica** on fiktiivinen avaruusalus samannimisissä kahdessa televisiosarjassa. Tämä artikkeli käsittelee uuden sarjan Galacticaa.

## Lyhyt historia

Taisteluplaneetta Galactica rakennettiin yhtenä ensimmäisistä 12 taisteluplaneetasta ensimmäisen Cylon-sodan aikana. Uuden sarjan alussa se oli 50 vuotta vanha alus, mutta silti taistelukuntoinen. Galactica oli laivaston ainoa alus, jonka tietokoneita ei ollut linkitetty, joten se päätettiin poistaa palveluskäytöstä ja muuttaa museoksi kunnianosoitukseksi sen osasta ensimmäisessä sodassa.

## Alus ja sen ominaisuudet

Taisteluplaneetan koko ei selviä sarjassa, mutta se on arviolta 1500–2000 metrin mittainen. Galactican hangaarit sijaitsevat keskirungon molemmilla puolilla ja ne ovat noin 600 m pitkät. Hangaarit toimivat hävittäjien lähtö-, huolto-, korjaus-, rakennus- ja laskeutumisalueina. Niiden yläosat, joihin hävittäjät laskeutuvat, ovat koko hangaarin mittaisina. Niiden alapuolella on hävittäjien huolto- ja laukaisupaikat. Normaali Battlestar kuljettaa mukanaan 80 MK-VII Viperiä ja 10 Raptoria. Galacticalla vain toinen hangaari on toiminnassa, sillä vasemmanpuoleinen on muutettu museoksi. Galactican on vedettävä hangaarit rungon sisään ennen kuin se voi tehdä FTL-hypyn.

### Moottorijärjestelmät

Galactican pääasiallisen työntöjärjestelmän muodostavat 6 suurta alivalonnopeusmoottoria, joista neljä sijaitsee rungon ulkopuolella. Ohjausjärjestelmän muodostavat 40 ohjausmoottoria, jotka on sijoitettu neljän moottorin kimpuissa ympäri runkoa. FTL-hypyt taas ovat valoa nopeammin matkustamiseen.

### Aseistus

Galactica pääaseistuksen muodostavat 24 raskasta tykkitornia. Ohjus- ja hävittäjäpuolustuksen muodostavat 392 pientä sarjatulta ampuvaa tykkitornia, jotka on sijoiteltu ympäri runkoa. Näiden lisäksi Galacticalla on viisi ydinkärkeä.

Panssarointi on "uritettu". Pienet tykkitornit sijaitsevat sen syvennyksissä. Panssaroinnin tehosta saa käsityksen minisarjan toisessa jaksossa, kun Galacticaa ammutaan ydinkärjellä. 85 ihmistä kuolee, mutta tämä johtuu tulipalon sammuttamiseen käytetystä ilman poistosta (alokkailla ei ollut avaruuspukuja). Galactica tarvitsisi 5000 hengen miehistön, mutta sarjassa miehistön vahvuus on vain 2500.

### Ilmavoimat
Galactican ilmavoimat muodostaa noin 30-50 Viperiä ja 10 Raptoria.
Maksimilian

**Maksimilian**-nimisiä hallitsijoita ovat olleet:

* Maksimilian I (1459–1519), Pyhän saksalais-roomalaisen keisarikunnan keisari 1508–1519
* Maksimilian II (1527–1576), Pyhän saksalais-roomalaisen keisarikunnan keisari 1564–1576
* Maksimilian I (1832–1867), Itävallan arkkiherttua, Meksikon keisari 1864–1867
* Maksimilian I (1573–1651), Baijerin herttua 1598–1651, vaaliruhtinas vuodesta 1623
* Maksimilian II Emanuel (1662–1726), Baijerin vaaliruhtinas 1679–1726
* Maksimilian III Joosef (1727–1777), Baijerin vaaliruhtinas 1745–1777
* Maksimilian I Joosef (1756–1835), Baijerin vaaliruhtinas 1799–1806 (nimellä Maksimilian IV Joosef), kuningas 1806–1825
* Maksimilian II (1811–1864), Baijerin kuningas 1848–1864
Nefroni

**Nefroni** () on munuaisen toiminnallinen yksikkö, joka suodattaa virtsaa verestä ja säätelee sen määrää sekä koostumusta. 

Nefronien määrä munuaisessa vaihtelee lajeittain. Ihmisen ja sian munuaisessa nefroneita on noin miljoona, koiralla 400 000, kissalla puoli miljoonaa, naudalla neljä miljoonaa ja hevosella 2,7 miljoonaa.

## Nefronin rakenne
Nefroni alkaa munuaiskeräsellä, joka sijaitsee munuaisen kuorikerroksessa. Munuaiskeräsessä on keräsenkotelon eli Bowmanin kotelon sisällä runsasmutkainen hiussuonikeränen eli glomerulus. Nefronin toinen pääosa on munuaistiehyt eli tubulus. Se on keräsen kotelosta alkava, yksinkertaisen epiteelin verhoama ohut, 2–6 cm pitkä putki. Tubuluksen ensimmäinen osa on glomeruluksen lähellä mutkitteleva proksimaalinen kiemuratiehyt. Seuraava osa on U:n muotoinen Henlen linko, joka suuntautuu munuaisydintä kohti ja nousee takaisin kohti glomerulusta. Henlen lingosta munuaistubulus jatkuu distaalisena tubuluksena kokoojaputkeen, johon useamman nefronin distaaliset tubulukset yhtyvät. Kokoojaputki laskee edelleen munuaisaltaan munuaispikariin. Proksimaalista munuaistiehyttä ja Henlen lingon paksua alkuosaa kutsutaan proksimaaliseksi tubulukseksi, Henlen lingon loppuosaa ja distaalista tiehyttä distaaliseksi tubulukseksi.

## Lähteet

## Aiheesta muualla

*Solunetti: Nefroni
Säästöpossu

**Säästöpossu** tai säästöporsas on pääasiassa lapsille tarkoitettu säiliö kolikoiden säilyttämiseen. Säästöpossut muistuttavat muodoltaan porsasta, ja ne valmistetaan yleensä muovista, mutta myös keraamisia possuja on myynnissä. Nimitystä säästöpossu käytetään usein myös muiden eläinten muotoisista rahankeräyslippaista.

## Etymologia
Säästöpossun nimi ja muoto ovat syntyneet Keski-Englannissa. Sikäläisessä murteessa sana *pygg* tarkoittaa savilajia, josta valmistetaan kodin käyttöastioita. Lausuttuna sana *pygg* kuulostaa samalta kuin porsasta tarkoittava sana *pig*. Ihmiset usein keräsivät rahaa saviruukkuihin. 

Säästöpossulle syötetyn rahan voidaan myös katsoa kuvaavan rehua, jota viljelijä syöttää sioilleen: rehu maksaa viljelijälle rahaa, mutta hän saa rahat moninkertaisena takaisin, kun porsas teurastetaan ja lihat myydään.

Useimmat säästöpossut ovat riittävän pieniä käsin kuljetettavaksi. Markkinoilla on myös suuria säästöpossuja, jopa lähes metrin korkuisia, joiden ulkomuoto muistuttaa tunnettuja sarjakuvahahmoja kuten Putte Possua.

## Säästölipas Suomessa

Suomessa eri pankeilla on ollut erilaisia säästölippaita. Aluksi ne olivat pienen lippaan muotoisia, mutta sitten muuttuivat muovisiksi ja eläinhahmoisiksi. Osuuskassoilla oli teräksinen lieriömuotoinen säästölipas. 1960-luvulla säästölippaista tuli muovisia ja ne valmisti usein sama yritys, Heikki Tavelan omistama MK-Tuote, mistä seurasi että kaikkien pankkien säästölippaat saattoi avata pankeissa samalla peltisellä avaimella.

Säästöporsas oli säästöpankkien ja Postipankin muovisen säästölippaan hahmo. Ne, jotka olivat säästäneet 25 markkaa ja saaneet Ahkeran Säästäjän Kunniakirja:n pääsivät jäseniksi Kultapossukerhoon ja saivat kullanvärisen muovisen säästöporsaan.

Osuuskassojen muuttuttua osuuspankeiksi niiden säästölipas sai virtahevon muodon, ja säästölipasta kutsuttiin Hippo-lippaaksi.

Suomen Yhdyspankissa ja Pohjoismaiden Yhdyspankissa säästölipas oli maapallon muotoinen. Myöhemmin Suomen Yhdyspankki kehitti lapsia ja nuoria vasten Postipankin Kultapossukerhoa vastaavan Maapallokerhon, joka julkaisi omaa lehteäkin.

Kansallis-Osake-Pankissa säästölippaan muoto oli raha-arkun päällä istuva Roope Ankka.

## Sähköiset säästölippaat
Sähköisten palveluiden yleistyessä myös säästölippaat ovat kokemassa uuden tulemisen virtuaalisessa muodossa. Maailman ensimmäisen sähköisen säästölippaan tarjosi vuonna 2003 suomalainen Ålandsbanken. Sähköisen palvelun etuna on mahdollisuus uudenlaisiin toiminnallisuuksiin kuten esimerkiksi säästötavoitteen asettamiseen ja seuraamiseen.

## Lähteet

## Aiheesta muualla

* Piggy Banks made in the USA
* What's the origin of the piggy bank?
* Piggy banks 'offend UK Muslims'
* Paperimassasta tehtyjä kotitekoisia säästöpossuja
* Piggy bank page , säästöpossun historiaa
Woodin metalli

**Woodin metalli** on metalliseos, joka sisältää 44,5&nbsp;% vismuttia, 35,5&nbsp;% lyijyä, 10,0&nbsp;% kadmiumia ja 10,0&nbsp;% tinaa. Woodin metallin sulamispiste on noin 71&nbsp;°C. Woodin metallin tiheys vaihtelee koostumuksen mukaan. Lämmönjohtavuus on 12,8 W m-1K-1. Sitä kutsutaan myös nimellä Lipowitzin metalli. Woodin metalli on nimetty amerikkalaisen fyysikko William Woodin (1671-1730) mukaan.

## Ominaisuudet ja käyttökohteet
Woodin metallia käytetään alhaisen lämpötilan juote- ja valumetallina, tulessa sulavina venttiileinä sprinklerijärjestelmissä, korkean lämpötilan kytkentäaineena lämpöhauteissa. Isossa-Britanniassa Woodin metallia on käytetty lääketieteelliseen tarkoitukseen käytetyissä kaasupulloissa metallisinettinä, joka sulaa tulipalossa ja päästää sisällön ulos ehkäistääkseen räjähdyksen vaaraa. Metallia käytetään myös röntgenkuvauksessa säteilysuojina, joita on helppo valaa kovasta vaahtomuovista valmistettavien muottien avulla.

Woodin metallista on aiemmin tehty pilailulusikoita jotka sulavat kun niillä sekoittaa kuumaa kahvia, mutta niitä ei enää valmisteta lyijyn ja kadmiumin myrkyllisyyden vuoksi. Fieldin metalli on myrkytön vastaavanlainen sekoitus. 

Sähkötekniikassa Woodin seosta voidaan käyttää lämpösulakkeena, esimerkiksi pienen muuntajan ensiökäämissä. 

Elokuvateattereissa konehuoneen projektioaukkojen edessä oli aiemmin luukut, jotka oli tuettu ylös Woodin metallilla tai vastaavalla seoksella. Näin tehtiin koska alkuaikojen nitraattifilmi oli erittäin paloherkkää. Palon sattuessa kuumuus sulatti pidätinlangat jolloin luukut putosivat aukkojen eteen hidastaen palon leviämistä asiakastiloihin. Myöhemmillä verraten paloturvallisilla filmeillä sekä nykyisellä digitaalitekniikalla paloluukkuja ei enää tarvita ja monesta teatterista ne on otettu pois.

Woodin metallin sulamispistettä saadaan muutettua vaihtamalla seossuhteiden koostumuksia. Woodin metalli on eutektinen homogeeninen seos. Eutektinen seos koostuu kahdesta tai useammasta aineesta, jotka sulavat tai jähmettyvät samanaikaisesti lämpötilassa, joka on alhaisempi kuin puhtaiden komponenttien sulamispiste.

Woodin metalliseosta kuumennettaessa sen lämpötila nousee nopeasti. Seosta voidaan kuumentaa jopa 350&nbsp;°C:een. Jos seosta pidetään pitkään yli 250&nbsp;°C:ssa, siihen alkaa muodostua oksideja. Muodostuvat höyryt ovat hengitettyinä myrkyllisiä, koska seos sisältää kadmiumia ja lyijyä. Hyvästä ilmanvaihdosta on huolehdittava esimerkiksi käytettäessä Woodin metalliseosta juotosaineena. Woodin metalliseosta voidaan sulattaa ja kiinteyttää lukuisia kertoja ilman että koostumus muuttuu tai tapahtuisi merkittävää painon menetystä. Metalliseoksesta valmistetaan puikkoja, litteitä pellettejä sekä rakeita. Lämpötilassa < 16 - 70 °C seosta voidaan käyttää kiinteänä. Woodin sulan metalliseoksen käyttölämpötila-alue on 70–350 °C.

## Lähteet

## Katso myös
*Matalassa lämpötilassa sulavat metalliseokset
*Luettelo metalliseoksista
*Eutektinen seos
*Fieldin metalli
* Rosen metalli
* Galinstaani
* Gallium
Sulkava-lehti

**Sulkava-lehti** (ISSN 0782-6583) on Sulkavalla ilmestyvä, Suursouduistaan paremmin tunnetun Sulkava-Seura ry:n julkaisema ja pääosin omistama tilauspohjainen paikallislehti. Lehden levikki on noin 2&nbsp;000 kappaletta ja se ilmestyy kerran viikossa.

Lehden pitkäaikainen päätoimittaja Kalle Keränen sai vuonna 1999 Tutkivan journalismin yhdistyksen Lumilapio-palkinnon artikkelisarjastaan, joka keskittyi tapahtumiin kunnan omistamalla ja kloorifenolipäästöjen saastuttamalla entisellä saha-alueella sijaitsevan vedenottamon ympärillä Sulkavalla.

## Lähteet

## Aiheesta muualla
* Keränen kertoo Lumilapio-palkintoon johtaneesta artikkelisarjastaan
* Tutkivan journalismin yhdistys ry
Age of Empires III: The War Chiefs

**Age of Empires III: The War Chiefs** on Ensemble Studiosin kehittämä ja Microsoft Game Studiosin lokakuussa 2006 julkaisema
*[[Age of Empires III]]* -pelin lisäosana toimiva reaaliaikainen strategiapeli. *The War Chiefs* ei toimi ilman alkuperäistä *Age of Empires III*:a.

Lisäosa tuo peliin muun muassa uusia rakennuksia ja yksiköitä, uuden yksinpelikampanjan, kolme uutta pelattavaa sivilisaatiota (irokeesit, siouxit ja asteekit) sekä kahdeksan uutta karttaa: Northwest Territory, California, Painted Desert, Araucanía (kolme eri variaatiota: Northern, Southern ja Middle), Orinoco, Ozarks, Plymouth ja Andes. Lisäksi mukana on uusia alkuasukasheimoja, joita ovat huronit, cheyennet, sapoteekit, klamathit, apassit, navajot ja mapuchet. Lisäosasta löytyy myös kupari- ja tinakaivoksia, jotka tuottavat vähemmän rahaa kuin alkuperäisen pelin kulta- ja hopeakaivokset. 

Alkuasukassivilisaatiot saavat tutkimusmatkailijan (Explorer) sijasta sotapäällikön (War Chief), joka toimii hieman eri tavoin. Sotapäällikkö antaa lähettyvillä oleville yksiköille erilaisia bonuksia. Kaikille eurooppalaisille kansoille tulee myös uusi rakennus, saluuna. Saluuna tuottaa kalliita mutta tehokkaita kauppasotilaita, joita ennen sai vain lähetyksenä emävaltiosta. Saluunasta pelaaja saa ostettua esimerkiksi suomalaiset hakkapeliitat. Lisäksi peli tuo mukanaan uuden voittamistavan, Trade Monopolyn. 

## Aiheesta muualla
* Pelin virallinen sivu
Lyngby-Taarbækin kunta

**Lyngby-Taarbæk** on pääkaupunkialueella Tanskassa sijaitseva kunta. Vuoden 2020 huhtikuussa kunnassa oli 56 209 asukasta, ja sen pinta-ala oli 38,8 neliökilometriä. Kunnan keskustaajama on nimeltään Kongens Lyngby (osa Lyngby-Taarbækiä).

Kunta sijaitsee 12 kilometrin etäisyydellä Kööpenhaminasta.

Lyngby-Taarbækin tärkein asuinalue on Kongens Lyngby, jossa sijaitsee muun muassa kunnantalo. Muut asuinalueet ovat: Taarbæk, Virum, Sorgenfri, Lundtofte, Brede, Hjortekær ja Rådvad. Idässä kunta rajoittuu Juutinraumaan, joka erottaa Själlannin saaren Ruotsista.

Nähtävyyksinä kunnassa on kirkkoja, linnoja ja museoita.

## Lähteet

## Aiheesta muualla

* Lyngby-Taarbækin kunnan kotisivut
Lidija Litvjak

**Lidija Vladimirovna Litvjak** (, 18. elokuuta 1921 Moskova – 1. elokuuta 1943) oli neuvostoliittolainen hävittäjä-ässä. Hän lensi muun muassa Jakovlev Jak-1 -hävittäjälentokoneita. Livtjakin pudotustiedot ovat epävarmoja; joidenkin lähteiden mukaan hän olisi saavuttanut 11 ilmavoittoa yksin ja ollut osallisena kolmessa muussa pudotuksessa. Litvjak on Jekaterina Budanovan ohella historian ainoa naispuolinen hävittäjä-ässä.

Livtjak oli saanut lentolupakirjan 1930-luvun lopulla. Saksan hyökättyä Neuvostoliittoon hän pääsi hävittäjälentäjäkoulutukseen liioiteltuaan lentokokemustaan. Livtjak aloitti rintamapalveluksen kesällä 1942. Saman vuoden syksyllä hänet siirrettiin Stalingradiin. 13. syyskuuta hän saavutti ensimmäiset ilmavoittonsa: Litvjak osallistui Junkers Ju 88 -pommittajan pudotukseen ja ampui sitten alas Messerschmitt Bf 109 G-2 -hävittäjän, jota ohjasi saksalainen ässä Edwin Maier. Livtjak palveli useissa eri hävittäjäosastoissa. Niistä viimekseksi jäi 73. kaartinhävittäjärykmentti, johon hänet siirrettiin vuoden 1943 alussa. Livtjak haavoittui kahdesti, sai useita kunniamerkkejä ja yleni aliluutnantiksi. Neuvostoliiton lehdistö teki hänestä sankarihahmon antaen hänelle kutsumanimen "Stalingradin valkoinen ruusu". Livtjak rakastui hävittäjälentäjä Aleksei Solomatiniin. Tämä sai surmansa 21. toukokuuta 1943 koulutuslennolla tapahtuneessa maahansyöksyssä. 13. kesäkuuta murheen murtama, psyykkisesti ja fyysisesti uupunut Livtjak ylennettiin lentueenkomentajaksi.  

1. elokuuta 1943 Litvjak katosi taistelulennolla jouduttuaan taisteluun saksalaisten hävittäjien kanssa. Livtjakin kohtalo oli pitkään epäselvä: vasta vuonna 1989 Neuvostoliiton viranomaiset varmistuivat siitä, että hän oli saanut surmansa maahansyöksyssä. Vuonna 1990 Livtjakille myönnettiin postuumisti Neuvostoliiton sankarin kunniamitali.

## Lähteet
* 

## Aiheesta muualla
* Valokuvia
* Article by Kazimiera J. (Jean) Cottam 
* Lydia Litvyak Memorial
* A tribute 
* The Guardian's "Notes and Queries" entry